**Wells-next-the-Sea**, lokalt kjent bare som **Wells**, er en havneby og et verdslig sogn i Norfolk i England. Wells ligger 24 km øst for feriestedet Hunstanton, 32 km vest for Cromer, og 16 km nord for Fakenham. Byen Norwich ligger 51 km i sørøst. Blant landsbyer i nærheten finner man Blakeney, Burnham Market, Burnham Thorpe (Horatio Nelsons fødested), Holkham (med herregården Holkham Hall) og Walsingham (et viktig pilegrimssted i middelalderen).

Sognet har et areal på 16,31 km², og i 2001 en befolkning på 2 451 innbyggere, noe som ble redusert til 2 165 innbyggere ved folketellingen i 2011.

Navnet kommer fra de mange naturlige kildene (*spring wells*) som fantes i området; kun noen få av disse eksisterer fortsatt. På begynnelsen av 1800-tallet la man til «next-the-Sea» for å skille byen fra andre steder kalt Wells. Etter at jernbanen kom i 1857 ble det tatt i bruk en kortere form av navnet, *Wells-on-Sea*, men i 1956 besluttet byrådet å ta tilbake den eldre, lange formen.

Geografi
--------

Byen ligger bare omkring halvannen kilometer fra Nordsjøen, og mye av arealet er sjøområder som er fylt igjen. Det har vært en travel havn der i lang tid, og etter at jernbanen kom ble byen også et populært feriested. Det går en smalsporet jernbane deler av veien ut til stranden, langs den halvannen kilometer lange vollen som beskytter bilen mot havets krefter. Det er tett skog helt ned til stranden. Den gamle havnen ligger nå ved en ferskvannssjø kjent som Abrahams Bosom, som brukes til vannsport.

Øst for stranden ligger et annet strandområde med skog helt ned til sjøen. Det er mulig å gå dit ved lavvann, men dette er meget farlig på grunn av den raske vekslingen mellom høy- og lavvann i området, og de tidevanns- og understrømmer dette medfører.[]

Dt var tidligere jernbaneforbindelse via to linjer, men begge er nedlagt. Linjen mot King's Lynn ble aldri gjenåpnet etter omfattende skader under Nordsjøflommen i 1953, mens linjen til Norwich ble lagt ned under nedskjæringene i 1960-årene.

Redningsbåtkatastrofen
----------------------

I 1880 inntraff en katastrofe utenfor Wells, da elleve av de tretten i mannskapet på redningsbåten omkom. De etterlot seg ti enker og 27 farløse barn. Det står et minnesmerke ved den gamle redningsstasjonen, som nå er havnekontor.

Gallery
-------

* skiltstolpe i Wells-next-the-Seaskiltstolpe i Wells-next-the-Sea
* Munningen av havnen fra havmuren; livbåthuset i det fjerneMunningen av havnen fra havmuren; livbåthuset i det fjerne
* Innlandet med utsyn mot havnenInnlandet med utsyn mot havnen
* Toget fra Wells ankommer stasjonen i WalsinghamToget fra Wells ankommer stasjonen i Walsingham

Referanser
----------

1. ↑  Ordnance Survey (2002): *OS Explorer Map 251 – Norfolk Coast Central*. ISBN 0-319-21887-2.
2. ↑  Office for National Statistics & Norfolk County Council (2001): «Census population and household counts for unparished urban areas and all parishes» Arkivert 11. februar 2017 hos Wayback Machine..
3. ↑  «Town population 2011» Arkivert 4. mars 2016 hos Wayback Machine.
4. ↑  Wells-next-the-Sea Online Information. *Description of Wells-next-the-Sea*.

Eksterne lenker
---------------

* (en) Wells-next-the-Sea – kategori av bilder, video eller lyd på Commons Rediger på Wikidata
* Wells-next-the-Sea Arkivert 8. februar 2016 hos Wayback Machine. lokal webportal
* Tidevannstabeller for Wells-next-the-Sea.
* Fotografier og fakta om Wells-next-the-Sea
* Wells Norfolk Online Arkivert 8. februar 2016 hos Wayback Machine.

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |